Správa zo zahraničnej pracovnej cesty 

1.	Účastníci ZPC:

Simona Strapáčová, Mgr. - MŠVVaŠ SR, SVT, hlavný štátny radca, AJ, ŠJ

2.  Zahraničná pracovná cesta:

Štát:	Belgicko	
Mesto:
Adresa:	Brusel
Generálny sekretariát Rady EÚ, budova Justus Lipsius, BXL	
Vykonaná v dňoch:	23.10.2016-24.10.2016
	
Prijímajúca organizácia:	Rada EÚ
	
Účel cesty:                          	Zasadnutie Pracovnej skupiny pre výskum
	
Spôsob financovania:	MŠVVaŠ SR (finančná obálka)	
		
2.	Rámcový program pobytu:

23.10.2016 	cesta autobusom z Bratislavy do Viedne
následne let z Viedne do Bruselu
24.10.2016	9:00 - 17.30 účasť na zasadnutí
		20:00 – let z Bruselu do Viedne
		22:00 – cesta z Viedne do Bratislavy

4.  Stručný priebeh rokovania
V pondelok 24. októbra 2016 sa uskutočnila v poradí šiesta pracovná skupina pre výskum počas SK PRES. Hlavnou témou zasadnutia pracovnej skupiny bola posledná diskusia ČŠ k návrhu záverov Rady na podporu mladých výskumníkov. Ďaľším bodom bola prezentácia dlhodobej stratégie DG JRC a prezentácia EK k legislatívnemu návrhu „Decision of the European Parliament and the Council on the participation of the Union in the Partnership for Research and Innovation in the Mediterranean Area(PRIMA) jointly undertaken by several Member States“.

GR DG JRC V. Šucha prišiel na PS RECH predstaviť novú dlhodobú stratégiu JRC. Základným cieľom novej dlhodobej stratégie je zefektívniť fungovanie DG JRC, zjednodušiť a zmodernizovať jeho činnosť. Text dlhodobej stratégie JRC je dostupný na : https://ec.europa.eu/jrc/sites/jrcsh/files/jrc-strategy-2030_en.pdf .

Riaditeľ z DG RTD J. Metthey predstavil ČŠ návrh „Decision of the European Parliament and the Council on the participation of the Union in the Partnership for Research and Innovation in the Mediterranean Area(PRIMA) jointly undertaken by several Member States“, iniciatívy, ktorý EK pripravovala na základe záverov Rady prijatých počas CY PRES v roku 2014.  Jedná sa o o iniciatívu pre 14 krajín (9 ČŠ – CY, DE, FR, GR, IT, LU, MT, PT, ES; 2 asociované krajiny H2020 – Izrael, Tunisko; 3 krajiny neasociované k H2020 – Egypt, Libanon a Maroko). Rozpočet bude vo výške minimálne 400m EUR z čoho na základe čl. 185 ZFEU sa bude 200m EUR podielať EK a min. 200m EUR účastnícke štáty. Cestovná mapa predstavená EK počíta s prvou diskusiou návrhu Rozhodnutia počas SK PRES, následne počas MT PRES by mal byť návrh prijatý (jún 2017), počas EE PRES sa očakáva prijatie „delegation agreement“, schválenie ročného pracovného plánu na rok 2018 a prijatie finančného rozhodnutia na rok 2018 EK. Spustenie sa očakáva v januári 2018 počas BG PRES.

Pracovná skupina dnes viedla posladnú diskusiu ČŠ k návrhu záverov Rady na podporu mladých výskumníkov. Po dlhej diskusii sa úspešne podarilo SK PRES vyrokovať finálne znenie návrhu záverov Rady, ktorý bude predložený na rokovanie CRP 1 v termíne 16. novembra, alebo 18. novembera 2016. 

Ďalším bodom na programe PS RECH bola prezentácia DG CONNECT a prof. Tommaso Calarco (High level steering group) ku kvanotvým technológiám a „flagship-om“. Riaditeľ z DG CONNECT T. Skordas predstavil 2 existujúce flagshipy a to GRAPHENE Flagship a Human Brain Project Flagship (flagship zameraný na podporu výskumu mozgu). Oba flagshipy sa realizujú 3 roky a počas svojej existencie prekonávajú niekoľkonásobne očakávané výsledky (počty citácií, počty patentov a podobne).  

Profesor Željko Pazin z EFFRA (European Factories of Future Research Association) predstavil project Továrne budúcnosti, iniciatívu vytvorenú na podporu PPP (Public/Private Parthership). Do programu, ktorý bol podporený aj z H2020 čiastkou 1,150m EUR sa v rámci 238 programov zapojilo viac ako 1,500 organizácií z EÚ. V rámci programu sa uskutočnila prvá konferencia na ktorej sa zúčastnilo cez 500 účastníkov a viac ako 80 spíkrov. 

Najbližšia pracovná skupina pre výskum sa uskutoční 11. novembra v Bruseli.
 
5.  Odporúčané závery:
•	Pokračovanie v sledovaní stanovísk a pripomienok členských štátov k záverom Rady k téme podpory mladých výskumníkov.
•	Komunikácia a spolupráca so Stálym zastúpením SR pri EÚ pri aktualizovaní pracovnej verzie návrhu záverov Rady k téme podpory mladých výskumníkov.

6.   Prehľad prinesenej dokumentácie a miesto jej uloženia:
Materiály sú uložené v sekcii vedy a techniky.

7.   Osobitne vyhodnotený očakávaný prínos:
Finálny návrh záverov Rady k téme podpory mladých výskumníkov bude predložený na zasadnutí zástupcov Stálych predstaviteľov pri EÚ (COREPER) dňa 16. alebo 18. novembra 2016. Po schválení bude návrh zaradený ako jeden z bodov na formálnej Rade pre konkurencieschopnosť, ktorá sa bude konať v Bruseli 29. novembra 2016. Pracovníčka SVaT bola informovaná aj o iniciatíve PRIMA, ktoré sa prerokúvala na Pracovnej skupine pre výskum.

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.

Súhlasíme so zverejnením správy na internete.

Správu vypracovala: 						Dátum:
Simona Strapáčová							02.11.2016

Správu schválil:
Bc. PhDr. Marek Hajduk, PhD. 
Generálny riaditeľ sekcie vedy a techniky